непосредствено преди започване на антисубсидийното разследване и дали съответните части са с произход от страната, обект на мерки; и
 —
 дали частите съставляват 60 % или повече от общата стойност на всички части на комплектувания продукт и дали добавената стойност на включените в операциите по комплектуване или доокомплектуване части надвишава 25 % от производствените разходи.
 (34)
 След разгласяването групата PGTEX заяви, че няма основание да се прилага „по аналогия“ стандартът в член 13, параграф 2 от основния антидъмпингов регламент, за да се прецени дали е извършено заобикаляне по смисъла на член 23, параграф 3 от основния регламент. По-специално групата твърди, че ако законодателят е възнамерявал в обхвата на практиката, процесът или дейността, посочени в член 23, параграф 3, първа алинея от основния регламент, да се включат операциите по комплектуване, той е щял изрично да посочи това, както е направил в член 13, параграф 1 от основния антидъмпингов регламент. Освен това, що се отнася до целта на правилата, част от които е член 23, параграф 3 от основния регламент, тя е насочена към „... компенсиране на всяка субсидия, която е била предоставена пряко или косвено за изработката, производството, износа или превоза на продукт, чието допускане за свободно обращение в Съюза причинява вреда (14)“. В член 2, буква а) от основния регламент ясно е посочено, че даден продукт се счита за субсидиран само ако е предоставена субсидия „от правителството на държавата на произход на вносния продукт или от правителството на междинната държава, от която продуктът се изнася за Съюза“. В това отношение групата PGTEX счита, че Мароко е едновременно държава на произход и държава на износ.
 (35)
 Комисията отхвърли това твърдение. Както вече е посочено в съображение 16, Комисията признава, че в член 23, параграф 3, втора алинея от основния регламент операциите по комплектуване не са изрично изброени като практика, процес или дейност, които представляват заобикаляне, но изрично използва формулировката „inter alia“. При липса на изрично ограничение член 23, параграф 3 от основния регламент следва да обхваща и други практики за заобикаляне, които не са изрично изброени във въпросния член, като например операции по комплектуване. В противен случай изравнителните мита биха могли лесно да бъдат заобиколени.
 2.2. Степен на съдействие
 (36)
 Единствено PGTEX Morocco SARL подаде искане за освобождаване в съответствие с член 23, параграф 6 от основния регламент. PGTEX Morocco SARL е част от китайската група PGTEX и се намира в зоната за свободна търговия в Танжер, Мароко.
 (37)
 Освен това двете свързани с него китайски дружества Chongqing Polycomp International Corporation (CPIC) и PGTEX China Co., Ltd (PGTEX China) също представиха отговори на въпросника. PGTEX Morocco SARL е дъщерно дружество, изцяло притежавано от PGTEX China, което подлежи на изравнително мито в размер на 17 %, наложено с Регламент (ЕС) 2020/776.
 —
 CPIC е производител на ровинг от стъклени влакна, който е основният материал за влагане при производство на продукта, предмет на разследването. През ОП дружеството продава тези материали за влагане на свързаното с него дружество PGTEX China, в което притежава 60 % от акциите.
 —
 През ОП PGTEX China закупува ровинга